PostArt

Танцов театър

Арторганизацията е създадена от Марио Посталов през есента на 2018г. Идеята е да се превърне във възродително движение на българската самодейност от преди 1990г. Изпълнителите са самодейни танцьори-любители, чиято основна двигателна сила е любовта и уважението към българския фолклор.

Наподобяващо ансанбъл по структура, различно заради вида танцови произведения и тяхната тематика, но и достатъчно лесно смилаеми за широка аудитория, този танцов театър е сам по себе си нещо ново, различно и търсено. С течение на времето най-бързо и сигурно се погубват българските традиции и обичаи. Целта ни е да се предава народното творчество, съхранявано през вековете битуване, робство и демокрация, без да се влияем от външни фактори.

Освен сценичните си изяви по различни конкурси и фестивали, като предлагана услуга са и участия на частни партита, сватби и всякакви други поводи, които имат нужда от тематично оформена изненада, която да е изготвена специално за клиента и по негови изисквания и идеи. Лимитираните танцови форми, които се предоставят, са само за конкретния повод – сватба, фирмено парти и др.

От друга страна организацията поддържа и богат репертоар от стандартни танцови форми, дивертисменти, обичаи и тематични танци. Всяко едно движение от тях е характерно и автентично, обработено за сцена както и добре подбрано. Освен българския език и християнската вяра, през вековете ни е спомогнал и автентичният български фолклор във всички негови проявления /песни, танци, обичаи, традиции/, да се самозапазим като нация.

Бъдете истински българи, ИЗЖИВЕЙТЕ ТАНЦА, станете част от нас, за по-добро възпитание на поколенията!

PostArt – Изживей танца

PostArt

Театрална школа

Театралната школа е създадена като част от арт движението “PostArt”. Нейн основен реализатор е Валерия Минева.

Идеята на школата е запознаване на подрастващото поколение с тайните на театралното изкуство, похвати, поведение и подготовката на кадри за професионални школи, както и тяхното професионално израстване.

Школата работи с деца в две основни възрастови групи: 6-8 годишни и 8-12 годишни. Заниманията са изключително интерактивни, провокират участниците да мислят, мотивират ги да са изобретателни и оригинални в своите задачи. Това само по себе си е страхотен начин за възпитание и себеопознаване на всяко дете. Това не е детски център, а място за изкуство в неговите най-чисти форми!

За да направите вашето дете част от школата не е необходимо нищо друго освен предварително записване, останалото оставете на нас!

PostArt

Детска танцова школа

Български народни танци е имало, има, и винаги ще има, ако зависи от нас. Част от нашия бит и култура са, изклщчително много ни отличават от всички други нации и най-вече са толмова разнообразни и интересни, че винаги имаме какво ново да научим.

Детската ни танцова школа се занимава с деца в две възрастови групи: 4-6 годишни и 6-12 годишни. В заниманията ни те ще изучават автентичен български фолклор под формата на народни хора, както и обработени танцови форми-сценични танци.

Мисията на школата да е повиши интереса на децата към народните танци и да ги отдели поне малко от електронното и интернет ежедневието им. Освен всичко това е подходящо и за развиващите им се тела, защото какво по-хубаво от това да танцуват един час под ритъма на фолклорна музика.

Нашите хореографи ще се погрижат с необходимото внимание и подход да заобичат танците, да търсят подобен тип изяви, както и да нямат притеснение да застанат пред публика. Тези стъпки ще следваме докато не подготвим техни изпълнения, които да покажем на сцена, фестивал или детско надиграване.

Ако желаете вашето дете да танцува с нас, да заобича народната музика и да избяга от стереотипа, то Детска танцова школа “PostArt” е мястото, на което можете да се доверите!

Дечицата си доведете при нас, любовта към танца оставете на нас!!!

PostArt

Клуб за български народни танци

Няма как при наличието на детска танцова школа да нямаме и такава за възрастни. Нашите хореографи ще се погрижат и за родителите на децта, които танцуват. Професионално подготвените ни служители ще ви разяснят най-малките подробности в изучаването и усвояването на автентични български хорца.

В нашите часове ще се научите не само да танцувате, а и да разпознавате различните музикални области, изключително разнообразните тактови размери и да правите подходящия синтез между всички изброени.

В програмата ни са заложени всички популярни фолклорни хорца, както и много не толкова познати, но достатъчно сложни за изучаване. Заниманията ще провеждаме в две групи /начинаещи и напреднали/, като няма ограничение във възрастовата граница. Най-важното е да имате желание да танцувате под ритъма на нашата българска музика, всичко останало е нашето умение да ви обучим.

Развитието на клуба за народни танци е свързано и с участие в надигравания на непрофесионални групи, самодейни фестивали и всички големи фолклорни събития /Жеравна; Рожен; Копривщица и т.н./. Ще организираме и лагери за любителите на народни танци с гости хореографи, на едни от най-подходящите места в България, които са битови, носят определена емоция и дух.

Ако желаете да се включите в нашия клуб е необходимо малко желание, удобни обувки и присъствие в залата ни!

PostArt

Детска вокална школа

Народната песен е реална история, препредавана през вековете от поколение на поколение. Много от народното творчество е толкова добре съхранено с песни, че няма как да направим друг аналог. А и какво по-въздействащо има от една стрхотно изпълнена автентична песен!?

Детската ни вокална школа е част от арт течението “PostArt” и нейна основна мисия е да научи малчуганите на някои от най-значимите ни български народни песни. Вокалните ни специалисти ще се погрижат за тяхното развитие, обучение и излизане на сцена.

Заниманията ни ще се провеждат в две възрастови групи: 6 до 8-годишни и 8 до 16-годишни. Сами по себе си те ще бъдат съобразени с всички изисквания за владеене на вокалното изкуство (майсторство):

1. Упражнения за разпяване
2. Запознаване и научаване на богат (широк) репертоар от песни от различните фолклорни области
3. Поддържане на хигиена на гласа
4. Специфики на народната постановка и звукоизвличането
5. Техники на дишане
6. Структура на гласовия апарат – гласни струни, естествени резонатори и т.н.

Щом подозирате, че вашето дете има музикални зложби и искате да ги развиете, то ние сме вашият избор!

Запишете се при нас, за да изненадаме вас!

PostArt

Ръкотворничка

Що е то ръкотворничка!?

Отделили сме време и място на приложните занаяти, които винаги са били част от нашия бит и ежедневие преди индустриализацията на производството. Много десетилетия назад във времето всичко, което българите сме използвали е било ръчно изработвано /чаши, гърнета, черги, дървени мебели, грънци, везане, гайтани по ръчно шитите носии и т.н./. Това за огромно наше съжаление го знаем само по-възрастните, а малките?

Като основна мисия на нашата PostArt - Ръкотворничка е да покажем и научим малките как се тъче на стан, как се правят грънци, как се боядисват айца, как се плетат мартенички, как се пришиват гайтани и много други български обичаи, които с времето се променят и механизират. Кои други, ако не ние самите да им обясним как е било в миналото? Трудно е да разчитаме, че в училище ще ги научат, а още повече да им покажат нагледно!

Всяко едно ръкоделие ще правим част от нашия интериор в арт залата, което ще допринесе за уюта и визуализацията на дейсностите.

Ако искате вашето дете да е сръчно, да му бъде насочено вниманието към българските занаяти, то запишете го при нас. Ние ще се погрижим да му е интересно и възпитателно!

Инфо за нас – мениджърите:

Всяка дисциплина, свързана с изкуството, е с този бранд, за да може да функционира като отделно перо на залата. Развитието в дългосрочен план е свързано с участие по фестивали, конкурси и детски надигравания. Организирането на концерти и сценични изяви на всяко едно заедно и по отделно, както и развитието на още дейности – модерни танци, балет, Художествени изкуства-рисуване, приложни занаяти и тн. Наситеността от творческ изяви трябва да е добре балансирана, за да поддържа интереса на вече потребителите на всички тези услуги, но и да набираме нови последователи и участници. Като основна кауза е българското в неговите различни проявления и сценични измерения. Когато успеем емоционално да ги ангажираме ще се превърнем в арт-течение, което ще наподобява големи и идеално структурирани брандове.

Няма да пускаме всички занимания още в началото!!! Ще го направим поетапно, като до края на училищния период планирам да сме задвижили всички, за да можем да запознаем аудиторията и на есен да стартираме с пълни групи и занимания по график. На първо време стартираме:

1. Танцов театър
2. Театрална школа
3. Детска танцова школа
4. Ръкотворничка

Останалите модули на арторганизацията ще задвижваме по план-график.